Christina Applegatová

Christina Applegatová (neprechýlene Christina Applegate; * 25. november 1971, Hollywood, Kalifornia, USA) je americká herečka, známa predovšetkým vďaka úlohe Kelly Bundovej zo sitkomu Ženatý so záväzkami, ktorý nakrútila spoločnosť FOX a držiteľka ceny Emmy.

Potom si začala vyvárať kariéru v mnohých filmoch, ako napríklad v Farce of the Penguins, Employee of the Month, Hlásateľ: Príbeh Rona Burgundyho, Návštevníci: Cesta do Ameriky alebo v Jednoducho sexi (kde hrala spolu s Cameron Diazovou). Applegatová tiež hrala v niekoľkých divadelných produkciách, napríklad v broadwayskom revivalovom muzikáli Sweet Charity. Od roku 2022, má svoju hviezdu na Hollywoodskom chodníku slávy.

 Detstvo a mladosť 
Narodila sa v Hollywoode, v Kalifornii. Jej otec, Robert W. Applegate, bol výkonným producentom nahrávacej spoločnosti a jej matka, Nancy Lee Priddy speváčka a herečka. Manželia sa však rozišli krátko po jej narodení. Hoci Applegatová vyrastala len s matkou, mala zároveň dobrý vzťah nielen so svojím otcom, ale aj so svojimi nevlastnými súrodencami Alissou a Kylom z otcovho ďalšieho manželstva.

 Kariéra 
vľavo|náhľad|Christina Applegatová v roku 2008
Vo filmových a seriálových rolách hrala už od raného detstva (v seriáli Tak plynie čas sa objavila vo veku troch mesiacov). Potom účinkovala v rade reklám. Spoločne so svojou matkou sa objavila v roku 1979 vo filme Jaws of Satan. V roku 1981 nasledovala účasť v Beatlemanii.

V televízii debutovala v roku 1983 vo filme Grace Kelly v úlohe mladej Grace. Jej kariéra potom pokračovala rolami v komédiách Washigtoon (1985), Father Murphy, Charles in charge, dramatickej sérii Heart of the City (198687). Systematicky začala svoju kariéru budovať od svojich 17 rokov, kedy odišla zo školy a začala navštevovať konkurzy. Vďaka nim sa v roku 1986 objavila v epizódnych úlohách seriálov ako Neuveriteľné príbehy, Silver Spoons, Still the Beaver alebo All Is Forgiven. V roku 1987 ešte natočila epizódnu úlohu v seriáli Family Ties než získala svoju najznámejšiu rolu.

Tou najznámejšou rolou bola krásna, ale trochu prostoduchá a promiskuitná blondínka Kelly Bundy v seriáli Ženatý so záväzkami. Seriál sa začal nakrúcať v roku 1987 a ukončený bol v máji 1997. Za desať rokov svojej existencie sa stal celosvetovo známym. Applegatová sa v tomto období objavila aj v ďalších úlohách; v televíznych seriáloch 21 Jump Street (1988), More You Know (1989), v dvoch epizódach spin-off k Ženatý so záväzkami Top of the Heap (1991) či v MADtv (1995). Z filmových rolí to boli Dance 'til Dawn (1988) či Streets (1990).

Rok 1991 jej priniesol ďalšiu úlohu a s ňou aj ďalší prielom v jej kariére; vo filme Nepovedzte mamičke, že opatrovateľka zomrela sa prvýkrát objavila v hlavnej úlohe. Nasledovali úlohy vo filmoch Divoký Bill a Across the Moon (obe 1995), Vibrations a Mars útočí! (obe 1996). V roku 1997 ešte hrala vo filme Nowhere.

V roku 1998 zahrala rolu Claudine Van Doozen vo filme Claudine's Return natočenom v nezávislej produkcii. Ďalšie role stvárnila v akčnej komédii Veľký záťah a v mafiánskej satire Mafia! (1998). V roku 1998 zároveň začala natáčať nový seriál Jesse, v ktorom sa objavuje v hlavnej úlohe Jesse Warnerovej. Seriál získal kladné recenzie a Applegatová zaň dostala People’s Choice Awards a TV Guide Award a nomináciu na Zlatý glóbus. Napriek tomu bol v roku 2000 seriál Jesse zastavený. Applegatová sa potom viac sústredila na filmové úlohy; hrala jednu z hlavných úloh vo filme Žabí princ a v Návštevníci: Cesta do Ameriky (2001), čo je pokračovanie série francúzskych komédii o Návštevníkoch. V ňom si zahrala dvojrolu šľachtičnej z 12. storočia Rosalindy a jej potomka z 21. storočia Julie Malfete. V roku 2002 sa objavila po boku Cameron Diazovej vo filme Jednoducho sexi. Ďalej sa objavila vo filmoch Heroes (2002), Krádež legendy, Masaker Wonderland a Letuška 1. triedy (2003). Navyše sa v rokoch 200203 objavila v dvoch epizódach vo vedľajšej úlohe Amy Greenovej v úspešnom seriáli Priatelia. Za túto rolu získala cenu Emmy za najlepší herecký výkon hosťujúceho herca. V roku 2004 sa objavila vo filmoch Prežiť Vianoce a Hlásateľ: Príbeh Rona Burgundyho v úlohe televíznej moderátorky Veroniky Corningstonovej.

Okrem filmových úloh prijala aj úlohu v divadelnej produkcii; v roku 2004 debutovala na Broadwayi v muzikáli Sweet Charity v úlohe Charity Hope Valentine. Za túto rolu bola v roku 2005 nominovaná na cenu Tony. Jej vystupovanie v muzikáli bolo predčasne ukončené zlomeninou nohy. Applegatová síce dúfala, že sa do hry vráti, tá ale bola koncom roka 2005 stiahnutá z repertoáru.

Okrem iného sa podieľala v roku 1995 na vzniku známej dievčenskej skupiny Pussycat Dolls a v roku 2006 sa objavila v hudobnom videu Jessicy Simpson „A Public Affair“.

V januári 2009 sa objavila v šou Starving.

Až do jeho ukončenia 18. mája 2009 vystupovala v hlavnej úlohe seriálu Samantha Who?. V roku 2009 sa objavila vo filme Everything Is Going to Be Just Fine v úlohe Elizabeth Montgomery, ženy, ktorá zomrela na rakovinu hrubého čreva.

V roku 2012 sa objavila v televíznom seriály Up All Night, kde hrala po boku Mayi Rudolph. Televízny seriál skončil druhou sériou v roku 2013. 

V roku 2016 stvárnila postavu Gwendolyn v komédii Bad Moms. Objavila sa aj v druhej časti z roku 2017, kde získala menej priestoru. V júli 2018 bola obsadená do hlavnej úlohy v televíznom seriály Dead to Me, po boku Lindy Cardellini. Za svoj herecký výkon v televíznom seriály získala Applegatová pozitívne recenzie od filmových kritikov a získala niekoľko nominácii na herecké ocenenia. Dňa 14. novembra 2022 získala svoju hviezdu na Hollywoodskom chodníku slávu.   

V roku 2023 naznačila, že pravdepodobne už nebude hrať pred kamerou v dôsledku svojej diagnózy, ale bude otvorená dabingovým príležitostiam.   

 Súkromný život 
náhľad|Christina Applegatová v roku 2004
V októbri 2001 sa vydala za svojho priateľa Johnathona Schaecha, s ktorým dlhé roky chodila. Stalo sa tak na slávnosti v Palm Springs usporiadanej ich rodinami a blízkymi priateľmi. V roku 2005 Schaech podal žiadosť o rozvod z dôvodu nezmieriteľných rozdielov medzi ním a Applegatovou. Ich žiadosti o rozvod boli prijaté 10. augusta 2007 u losangelského súdu.

K blízkym priateľom Applegatovej okrem iného patrí aj Lance Bass (spevák zo známej americkej chlapčenskej popovej skupiny 'N Sync) alebo Jennifer Anistonová známa zo seriálu Priatelia. 1. júla 2008 bol jeden z ich blízkych kamarátov a zároveň ex-priateľ Lee Grivas nájdený mŕtvy. Príčinou smrti bolo predávkovanie drogami.

Od roku 2008 žije s hudobníkom Martynom LeNoblom, s ktorým sa vo februári 2010 na sv. Valentína tajne zasnúbila a v júli toho istého roku aj otehotnela. Dcéra Sadie Grace sa narodila 27. januára 2011.

V súkromí je Applegatová vegetariánkou a bojovníčkou za práva zvierat. V roku 2007 sa objavila v kampani organizácie PETA. 

 Zdravie 
vľavo|náhľad|Christina Applegatová v roku 2012
Ďalšou jej aktivitou je podiel na kampaniach za prevenciu rakoviny prsníka. To sa jej osobne dotklo v auguste 2008, kedy u nej bola diagnostikovaná rakovina prsníka. V tlačovom vyhlásení vtedy napísala, že vďaka včasnému odhaleniu nie je rakovina život ohrozujúca. Christina následne prekonala dvojitú mastektómiu, aj napriek tomu, že rakovina bola diagnostikovaná len v jednom z prsníkov. Dôvodom bolo u nej odhalenie dedičnej mutácie génu BRCA1, génu významne sa podieľajúcom na vzniku rakoviny prsníka (rakovinu prsníka prekonala i jej matka). Po mastektómii sa rozhodla pre znovuobnovenie prsníkov pomocou rekonštrukčnej chirurgie.

Pred operáciou si nechala zaobstarať fotodokumentáciu oboch svojich prsníkov, aby ... na ne mala pamiatku. Nové prsia si Applegatová chce nechať vytvoriť pomocou silikónových implantátov.  Aj vďaka svojmu optimistickému prístupu k boju s rakovinou bola časopisom People vyhlásená v máji 2009 jednotkou v rebríčku najkrajších ľudí sveta.

V auguste 2021 oznámila prostredníctvom sociálnej sieti Twitter, že niekoľko mesiacov predtým, jej diagnostikovali autoimunitné ochorenie, skleróza multiplex. Kvôli progresu ochorenia, Applegatová pribrala na váhe a používa pri chôdzi paličku.  

 Charitatívne práce 
V roku 1992 vystúpila v charitatívnej akcii hollywoodskych hviezd v prospech detí. Pri akcii vystupovala v úlohe asistentky kúzelníka. V roku 2003 pôsobila vo funkcii hovorkyne akcie Lee National Denim Day kladúcej si za cieľ získavanie finančných prostriedkov na prevenciu a výskum rakoviny prsníka.

V súvislosti s vlastnou skúsenosťou s rakovinou prsníka sa objavila v televíznom špeciáli Stand Up to Cancer ktorého cieľom bolo získať finančné prostriedky na výskum rakoviny prsníka. Hodinový program bol vysielaný spoločne na televíznych staniciach CBS, NBC a ABC 5. septembra 2008.

V roku 2009 oznámila, že sa chce znovu objaviť v úlohe vyslankyne Lee National Denim Day. Zároveň založila Right Action for Women, nadáciu, ktorá sa hodlá venovať presadzovaniu plošného vyšetrenia na karcinóm prsníka u žien pomocou magnetickej rezonancie. Práve táto metóda vyšetrenia zachránila Applegatovej život, keď rakovinou prsníka ochorela. 

 Filmografia 

 Film 
 Rok Názov Rola Poznámky 1981  Beatlemania  Jaws of Satan   Kim Perry 1983  Grace Kelly  mladá Grace Kelly TV film 1985 Washingtoon  Dcéra 1986  Heart of the City  Robin Kennedy  TV film 1988  Dance 'til Dawn  Patrice Johnson TV film 1990  Streets   Dawn 1991  Nepovedzte mamičke, že opatrovateľka zomrela  Sue Ellen Crandell 1995  Divoký Bill   Lurline Newcomb Across the Moon  Kathy 1996 Vibrations  Anamika Mars útočí!   Sharona 1997  Nowhere   Dingbat 1998  Mafia!   Diane SteenVeľký záťah  Pam Shulman Claudine's Return   Claudine Van Doozen 1999  Out in Fifty  Lilah  2000  Brutal Truth  Emily 2001  Sol Goode  Happy FanŽabí princ   Kate TV filmNávštevníci: Cesta do Ameriky   princezná Rosalind/Julia Malfete 2002  Jednoducho sexi   Courtney Rockcliffe Heroes   Manželka 2003  Krádež legendy  BarbaraMasaker Wonderland   Susan LauniusLetuška 1. triedy   Christine Montgomery 2004  Prežiť Vianoce   Alicia Valco Hlásateľ: Príbeh Rona Burgundyho  Veronica Corningstone Employee of the Month   Sara Goodwin 2005  Tilt-A-Whirl  Zákazníčka č. 1 krátky film Suzanne's Diary for Nicholas   Dr. Suzanne Bedford TV film 2007  Farce of the Penguins  Melissa (hlas) 2008  	Rocker  Kim Powell 2009  Everything Is Going to Be Just Fine  Elizabeth Montgomery Alvin a Chipmunkovia 2  Brittany (hlas)  2010  Láska na diaľku  Corrine Mačky a psy 2: Pomsta Kitty Galore  Catherine (hlas) 2011  Týždeň bez záväzkov  Maggie Alvin a Chipmunkovia 3   Brittany (hlas) 2013  Anchorman 2: The Legend Continues   Veronica Corningstone-Burgundy 2014 Kniha života Mary Beth (hlas) 2015  Griswoldovci Debbie Griswold Alvin a Chipmunkovia: Čiperná jazdaBrittany Miller (hlas) 2016Matky rebelkyGwendolynYouth in OregonKate Gleason

 Televízia 
 Rok  Názov  Role  Poznámky 1972  Tak plynie čas  Dieťa ako 3. mesačná 1981  Father Murphy  Ada epizóda: „A Horse from Heaven“1983Grace KellyMladá Grace Kellytelevízny film 19841985  Charles in Charge  Stacy 2 epizódy 1986  Neuveriteľné príbehy   Holly epizóda: „Welcome to My Nightmare“ Silver Spoons  Jeannie Bolens epizóda: „A Family Affair“ Still the Beaver  Mandy / Wendy 2 epizódy Heart of the City  Robin Kennedy 13 epizód All Is Forgiven  Simone epizóda: „Mother's Day“ 1987  Family Ties  Kitten epizóda: „Band On The Run“ 19871997 Ženatý so záväzkami Kelly Bundy258 epizód 1988  21 Jump Street  Tina epizóda: „Im OK - You Need Work“Dance 'Til DawnPatrice Johnsontelevízny film1990The Earth Day SpecialKelly Bundytelevízny špeciál 1991  Top of the Heap  Kelly Bundy 2 epizódy 19982000  Jesse   Jesse Warner hlavná úloha, tiež producentka, 42 epizód2001Žabí princKatetelevízny film 20022003  Priatelia   Amy Green 2 epizódy 2004 King of the Hill Attorney epizóda: „My Hair Lady“ Father of the Pride  Candy (hlas) epizóda: „One Man's Meat Is Another Man's Girlfriend“2005Suzanne's Diary for NicholasDr. Suzanne Bedfordtelevízny film 20072009  Samantha Who?  Samantha hlavná úloha, tiež producentka, 35 epizód 2008  Reno 911! Seemaepizóda: „Did Garcia Steal Dangle's Husband“ 2009  Star-ving  Samu seba epizóda: „Married with Children“ 20112012Up All NightReagan Brinkleyhlavná úloha, tiež producentka, 35 epizód2012Saturday Night LiveSamu sebaepizóda: „Christina Applegate/PassionPit“ 2015 Web TherapyJenny Bologna2 epizódy The MuppetsSamu sebaepizóda: „Bear Left Then Bear Write“ The GrinderGail Budnickepizóda: „A Bittersweet Grind (Une Mouture Amer)“

 Ocenenie 

 Ceny 
 2003 Emmy Award za najlepšiu vedľajšiu úlohu v komediálnom seriáli Priatelia
 2008 People’s Choice Awards ako najobľúbenejšia televízna herečka

 Nominácie 
 1999 Zlatý glóbus za najlepší herecký výkon v televíznom komediálnom či hudobnom seriáli za Jesse
 2004 Emmy Award za najlepšiu vedľajšiu úlohu v komediálnom seriáli Priatelia
 2005 Tony Award za najlepší herecký výkon v muzikáli Sweet Charity
 2008 Zlatý glóbus za najlepší herecký výkon v televíznom komediálnom či hudobnom seriáli za Samantha Who?
 2008 Emmy Award za úlohu v seriáli Samantha Who?
 2008 Screen Actors Guild Awards za úlohu v seriáli Samantha Who?
 2008 Television Critics Association Awards za úlohu v seriáli Samantha Who?
 2009 Zlatý glóbus za najlepší herecký výkon v televíznom komediálnom či hudobnom seriáli za Samantha Who?

 Poznámky 

 Referencie 

 Iné projekty 

 Externé odkazy 



 Zdroj 


Kategória:Televízne herečky USA
Kategória:Filmové herečky USA
Kategória:Dabingové herečky USA
Kategória:Herečky divadelných muzikálov USA
Kategória:Detskí herci
Kategória:Tanečníci USA
Kategória:Držitelia ceny Emmy
Kategória:Aktivisti za práva zvierat
Kategória:Osobnosti z Los Angeles
Kategória:Ľudia so sklerózou multiplex
Kategória:Hollywoodsky chodník slávy